techiaith/cofnodycynulliad_en-cy huggingface dataset:
English: We've provided more money for higher education, but it's about more than that. It's about making sure that Wales is still seen as a place where students from abroad want to come to. That is a point I've been making very strongly whenever I've gone abroad and, indeed, when ambassadors have come to visit us here in Wales. That is hugely important. We also finance schemes, for example, like Sêr Cymru. Sêr Cymru is a way of bringing in the top academics into Wales, attracting, then, the best students as well. That helps with the sustainability of universities. Some universities themselves have invested heavily in capital programmes to improve, or indeed build new campuses, which again are hugely important in terms of attracting in students. But what we don't know at this moment in time is what effect Brexit will have - we've seen some figures already on EU students applying to Welsh universities and, of course, students from other countries such as India, where there's been a significant drop-off of numbers over the past few years - and what effect that will have on the sustainability of our universities. That is something that is yet to be fully seen in terms of the impact.
Welsh: Rydym ni wedi darparu mwy o arian ar gyfer addysg uwch, ond mae'n ymwneud â mwy na hynny. Mae'n ymwneud â sicrhau bod Cymru'n dal i gael ei hystyried fel man lle mae myfyrwyr o dramor eisiau dod. Mae hwnnw'n bwynt yr wyf i wedi bod yn ei wneud yn gryf iawn pryd bynnag yr wyf i wedi mynd dramor ac, yn wir, pan fydd llysgenhadon wedi dod i ymweld â ni yma yng Nghymru. Mae hynny'n hynod bwysig. Rydym ni hefyd yn ariannu cynlluniau, er enghraifft, fel Sêr Cymru. Mae Sêr Cymru yn ffordd o ddod â'r academyddion blaenllaw i Gymru, gan ddenu, wedyn, y myfyrwyr gorau hefyd. Mae hynny'n helpu gyda chynaliadwyedd prifysgolion. Mae rhai prifysgolion eu hunain wedi buddsoddi'n drwm mewn rhaglenni cyfalaf i wella, neu yn wir adeiladu campysau newydd, sydd unwaith eto'n hynod bwysig o ran denu myfyrwyr yno. Ond yr hyn nad ydym yn ei wybod ar hyn o bryd yw pa effaith y bydd Brexit yn ei chael - rydym ni wedi gweld rhai ffigurau eisoes ar fyfyrwyr o'r UE sy'n gwneud cais i brifysgolion Cymru ac, wrth gwrs, myfyrwyr o wledydd eraill fel India, lle bu gostyngiad sylweddol o ran niferoedd dros y blynyddoedd diwethaf - a pha effaith gaiff hynny ar gynaliadwyedd ein prifysgolion. Mae hynny'n rhywbeth sydd eto i'w weld yn llawn o ran yr effaith.
English: Diolch yn fawr, Llywydd. It's inevitable, I suppose, a certain amount of posturing takes place at the beginning of any negotiation and the current Brexit negotiations with the EU is no exception to that. The First Minister wants to play a direct role in these negotiations and there is, in fact, a useful role that he can play. He could write to Chancellor Merkel, for example, to say it's a mistake on their part to disconnect the trade talks from the other issues that haven't been decided, such as EU citizens' rights in this country and vice versa, and also the question of the dowry that the EU apparently wants the British taxpayer to stump up, which may be as much as £60 billion, which is a bit rich considering we've paid them £500 billion in the last 40 years. Secondly, there is the other development in relation to Spain and Gibraltar, where it seems that the EU is trying to use Gibraltar as a bargaining chip to try to get a better deal from us. Given that the question of sovereignty in Gibraltar has been decisively settled by referendum, where nearly every single resident of Gibraltar voted to retain its links with Britain, will he write to the Prime Minister of Spain and also to the Chief Minister of Gibraltar supporting the Gibraltarians' right to self-determination, which is guaranteed by article 1 of the UN charter?
Welsh: Diolch yn fawr, Llywydd. Mae'n anochel, mae'n debyg, bod hyn a hyn o smalio yn digwydd ar ddechrau unrhyw negodi ac nid yw'r trafodaethau Brexit presennol gyda'r UE yn eithriad i hynny. Mae'r Prif Weinidog eisiau chwarae rhan uniongyrchol yn y trafodaethau hyn ac mae, a dweud y gwir, rhan ddefnyddiol y gall ei chwarae. Gallai ysgrifennu at Ganghellor Merkel, er enghraifft, i ddweud ei fod yn gamgymeriad ar eu rhan nhw i ddatgysylltu'r trafodaethau masnach oddi wrth y materion eraill nad ydynt wedi'u penderfynu, fel hawliau dinasyddion yr UE yn y wlad hon ac i'r gwrthwyneb, a hefyd y cwestiwn o'r gwaddol y mae'n debyg bod yr UE eisiau i drethdalwyr Prydain ei dalu, a allai fod cymaint â £60 biliwn, sydd braidd yn hy o ystyried ein bod ni wedi talu £500 biliwn iddyn nhw dros y 40 mlynedd diwethaf. Yn ail, ceir y datblygiad arall o ran Sbaen a Gibraltar, lle mae'n ymddangos bod yr UE yn ceisio defnyddio Gibraltar fel dull bargeinio i geisio cael gwell cytundeb gennym ni. O gofio bod y cwestiwn o sofraniaeth yn Gibraltar wedi cael ei setlo'n bendant gan y refferendwm, lle pleidleisiodd bron pob un o drigolion Gibraltar i gadw ei chysylltiadau â Phrydain, a wnaiff ef ysgrifennu at Brif Weinidog Sbaen a hefyd at Brif Weinidog Gibraltar i gefnogi hawl trigolion Gibraltar i hunan benderfyniad, sydd wedi ei warantu gan erthygl 1 siarter y Cenhedloedd Unedig?
English: Well, it's certainly true that it's in the interests of both countries - Spain and Gibraltar - for that border to remain open because 40 per cent of the jobs in Gibraltar are filled by people who live in Spain. Given that the rate of unemployment in Andalusia is 30 per cent and in Gibraltar is 1 per cent then it's massively in Spain's interest to respect the existing status of Gibraltar and, indeed, its status as a tax haven for that matter as well. So, I'll repeat my question to the First Minister: will he write to the Chief Minister of Gibraltar and to the Prime Minister of Spain supporting the Gibraltarians' case, both in relation to sovereignty and to their freedom to set what tax rates they want in respect of the trade that is actually conducted within the territory of Gibraltar?
Welsh: Wel, mae'n sicr yn wir ei fod er budd y ddwy wlad - Sbaen a Gibraltar - i'r ffin honno aros ar agor, gan fod 40 y cant o'r swyddi yn Gibraltar yn cael eu llenwi gan bobl sy'n byw yn Sbaen. O ystyried bod y gyfradd ddiweithdra yn Andalusia yn 30 y cant ac yn 1 y cant yn Gibraltar, yna mae o fudd enfawr i Sbaen barchu statws presennol Gibraltar ac, yn wir, ei statws fel hafan dreth hefyd o ran hynny. Felly, rwyf yn ailadrodd fy nghwestiwn i'r Prif Weinidog: a wnaiff ef ysgrifennu at Brif Weinidog Gibraltar ac at Brif Weinidog Sbaen yn cefnogi achos trigolion Gibraltar, ynghylch sofraniaeth a'u rhyddid i bennu pa bynnag gyfraddau treth y maen nhw'n ei ddymuno o ran y fasnach sy'n cael ei chynnal mewn gwirionedd o fewn tiriogaeth Gibraltar?
English: In fairness, the Prime Minister of Spain has not actually laid claim to Gibraltar or indeed commented at all on the issue of Gibraltar. The issue has come from the Commission not from Spain itself. I reiterate what I've just said: it is a matter for the people of Gibraltar how they choose what relationships they choose to have. They have voted overwhelmingly to stay British and that's exactly what should happen. Nowhere should be forced to transfer to another country against the wishes of its population. That's true of any country in my view. I've already met with the Chief Minister of Gibraltar. I will be meeting with him in the next few weeks. I'm happy to reiterate that point to him. In the discussions we've had, it's Gibraltar's concern about what Brexit might mean for their own trade situation and their border, that is what Gibraltar's been most concerned about, certainly as we look forward over the next two years.
Welsh: I fod yn deg, nid yw Prif Weinidog Sbaen wedi hawlio Gibraltar mewn gwirionedd nac, yn wir, wedi gwneud unrhyw sylwadau o gwbl ar fater Gibraltar. Mae'r mater wedi dod gan y Comisiwn nid gan Sbaen ei hun. Ailadroddaf yr hyn yr wyf i newydd ei ddweud: mater i bobl Gibraltar yw sut maen nhw'n dewis pa berthynas y maen nhw'n dewis ei chael. Maen nhw wedi pleidleisio â mwyafrif llethol i aros yn rhan o Brydain a dyna'n union yr hyn ddylai ddigwydd. Ni ddylid gorfodi unrhyw fan i drosglwyddo i wlad arall yn erbyn dymuniadau ei phoblogaeth. Mae hynny'n wir am unrhyw wlad yn fy marn i. Rwyf eisoes wedi cyfarfod â Phrif Weinidog Gibraltar. Byddaf yn cyfarfod ag ef yn ystod yr wythnosau nesaf. Rwy'n hapus i ailadrodd y pwynt hwnnw wrtho. Yn y trafodaethau yr ydym ni wedi eu cael, mae pryder Gibraltar ynghylch yr hyn y gallai Brexit ei olygu i'w sefyllfa fasnach ei hun a'i ffin, dyna beth sydd wedi bod yn pryderu Gibraltar fwyaf, yn sicr wrth i ni edrych ymlaen dros y ddwy flynedd nesaf.
English: I agree with the First Minister. He's absolutely right: the border is of critical importance to Gibraltar. But it's not as though we have no bargaining chips in our hand in this respect. If indeed it is the case that Spain has put its claim to Gibraltar's sovereignty on ice and is prepared to live with Gibraltar, that's well and good. But the idea that the European Commission suddenly produced this proposal in a letter without discussion with the Prime Minister of Spain is fundamentally absurd. Clearly, this is something that has been decided in the Council of Ministers between the Commission and in particular the Prime Minister of Spain. It is vitally important for southern Spain as well as for Gibraltar that there should be no interference from Spain in the economic life of Gibraltar at all. I think, given that the First Minister was a strong supporter of remain and, indeed, Gibraltar itself and the people of Gibraltar were overwhelmingly in favour of remaining in the EU, I think this is where he can play a significant role in trying to persuade the EU authorities of the good sense of coming to sensible agreements with Britain in the interest of us all.
Welsh: Rwy'n cytuno â'r Prif Weinidog. Mae yn llygad ei le: mae'r ffin yn hanfodol bwysig i Gibraltar. Ond nid yw fel pe na byddai gennym ni unrhyw beth i fargeinio yn ein llaw yn hyn o beth. Os yw'n wir bod Sbaen wedi rhoi ei hawliad i sofraniaeth Gibraltar o'r neilltu a'i bod yn barod i fyw gyda Gibraltar, mae hynny'n iawn. Ond mae'r syniad bod y Comisiwn Ewropeaidd wedi gwneud y cynnig hwn yn sydyn mewn llythyr heb drafod gyda Phrif Weinidog Sbaen yn sylfaenol hurt. Yn amlwg, mae hyn yn rhywbeth sydd wedi ei benderfynu yng Nghyngor y Gweinidogion rhwng y Comisiwn a Phrif Weinidog Sbaen yn benodol. Mae'n hanfodol bwysig i dde Sbaen yn ogystal ag i Gibraltar na ddylai fod unrhyw ymyrraeth o gwbl gan Sbaen ym mywyd economaidd Gibraltar. Rwy'n meddwl, o ystyried bod y Prif Weinidog yn gefnogwr brwd o aros yn yr UE ac, yn wir, roedd mwyafrif llethol pobl Gibraltar ei hun o blaid aros yn yr UE, rwy'n credu mai dyma lle y gall chwarae rhan bwysig i geisio perswadio awdurdodau'r UE am synnwyr da dod i gytundebau synhwyrol â Phrydain er budd pob un ohonom ni.
English: Well, I've never had three questions on Gibraltar, I have to say. I'm not responsible in terms of my devolved powers for Gibraltar, but we do have a relationship with Gibraltar. As I said, I've had meetings with the Chief Minister and I'll continue to have meetings with the Chief Minister in the future, as Gibraltar is in a similar situation to, for example, Northern Ireland, although it's very different in the sense that Gibraltar is outside the customs union and it has its own arrangements in terms of tax. But what is absolutely clear is that when Brexit happens there must be no destabilisation either of the area around the border on the Spanish side or, indeed, of Gibraltar itself. I'd expect that to be examined as part of the negotiations. I would not expect nor would I support there to be any negotiations about future sovereignty over Gibraltar; that matter is settled.
Welsh: Wel, nid wyf i erioed wedi cael tri chwestiwn am Gibraltar, mae'n rhaid i mi ddweud. Nid wyf yn gyfrifol o ran fy mhwerau datganoledig am Gibraltar, ond mae gennym ni berthynas gyda Gibraltar. Fel y dywedais, rwyf wedi cael cyfarfodydd gyda'r Prif Weinidog yno a byddaf yn parhau i gael cyfarfodydd gyda'r Prif Weinidog yn y dyfodol, gan fod Gibraltar mewn sefyllfa debyg i Ogledd Iwerddon, er enghraifft, er ei bod yn wahanol iawn yn yr ystyr bod Gibraltar y tu allan i'r undeb tollau a bod ganddi ei threfniadau ei hun o ran treth. Ond yr hyn sy'n gwbl eglur yw pan fydd Brexit yn digwydd ni ddylai fod unrhyw ansefydlogi o'r ardal o gwmpas y ffin ar yr ochr Sbaen nac, yn wir, o Gibraltar ei hun. Byddwn yn disgwyl i hynny gael ei archwilio yn rhan o'r trafodaethau. Ni fyddwn yn disgwyl ac ni fyddwn yn cefnogi cael unrhyw drafodaethau ynghylch sofraniaeth dros Gibraltar yn y dyfodol; mae'r mater hwnnw wedi ei setlo.
English: We have a projected spend of over £700 million on improving and adding to our existing road infrastructure across Wales. That's in addition to funding held in reserves for the M4 project.
Welsh: Mae gennym ni wariant rhagamcanol o dros £700 miliwn ar wella ac ychwanegu at ein seilwaith ffyrdd presennol ledled Cymru. Mae hynny'n ychwanegol at arian a ddelir mewn cronfeydd wrth gefn ar gyfer prosiect yr M4.
English: Thank you, First Minister. The public inquiry into the M4 and the route decided on by the Welsh Government is well under way. The Welsh Government's original published proposals for the M4 black route also included de-motorwaying the existing stretch of motorway between Magor and Castleton, with the possible creation of cycle lanes, bus lanes and speed restrictions. Is this still the Welsh Government's intention and is this being considered by the public inquiry, given that de-motorwaying could itself have a negative impact on journey times for many of my constituents, many of whom would still continue to rely on the existing piece of road, regardless of whether or not the black route is chosen?
Welsh: Diolch yn fawr, Prif Weinidog. Mae'r ymchwiliad cyhoeddus i'r M4 a'r llwybr y penderfynwyd arno gan Lywodraeth Cymru wedi hen gychwyn. Roedd cynigion cyhoeddedig gwreiddiol Llywodraeth Cymru ar gyfer llwybr du yr M4 hefyd yn cynnwys diddymu statws traffordd y darn presennol o draffordd rhwng Magwyr a Chas-bach, gyda'r posibilrwydd o greu lonydd beicio, lonydd bysiau a chyfyngiadau cyflymder. Ai dyma fwriad Llywodraeth Cymru o hyd ac a yw hyn yn cael ei ystyried gan yr ymchwiliad cyhoeddus, o gofio y gallai diddymu statws traffordd ei hun gael effaith negyddol ar amserau teithio i nifer o'm hetholwyr, y byddai llawer ohonynt yn parhau i ddibynnu ar y darn presennol o ffordd, pa un a yw'r llwybr du yn cael ei ddewis ai peidio?
English: Given that there's a public inquiry ongoing, it wouldn't be wise for me to comment on that. However, the Welsh Government's evidence is of course public and open to examination. It's hugely important that the inquiry is able to consider all evidence before making a recommendation.
Welsh: O gofio bod ymchwiliad cyhoeddus yn parhau, ni fyddai'n ddoeth i mi wneud sylwadau ar hynny. Fodd bynnag, mae tystiolaeth Llywodraeth Cymru, wrth gwrs, yn gyhoeddus ac ar gael i'w harchwilio. Mae'n hynod bwysig bod yr ymchwiliad yn gallu ystyried yr holl dystiolaeth cyn gwneud argymhelliad.
English: Anyone who regularly travels between north and south knows that it's not a pleasant experience to say the least. Unfortunately, the most practical way of travelling across Wales for very many people is by car, and there have been no significant improvements to the main road linking the north and south of our country since the days of Ieuan Wyn as Deputy First Minister. What work is being done by your Government to analyse which improvements are needed to the A470 in order to improve this key transport route that links our nation? If the answer is 'none' or 'not much', will you commit to carrying out this study and to cost any improvements required in full? I would be willing to bet that we are talking about a relatively small sum compared with the investment intended for the M4.
Welsh: Mae unrhyw un sydd yn teithio'n rheolaidd rhwng y de a'r gogledd yn gwybod nad yw'n fater pleserus, a dweud y lleiaf. Yn anffodus, y ffordd fwyaf ymarferol o deithio ar draws Cymru i nifer fawr o bobl ydy mewn car, ac nid oes gwelliannau sylweddol wedi eu gwneud i'r brif ffordd sy'n cysylltu de a gogledd ein gwlad ers dyddiau Ieuan Wyn fel Dirprwy Brif Weinidog. Pa waith sydd wedi cael ei wneud gan eich Llywodraeth chi i ddadansoddi pa welliannau sydd eu hangen ar yr A470 er mwyn gwella'r llwybr trafnidiaeth allweddol yma sydd yn cysylltu ein cenedl ni? Ac os mai'r ateb ydy 'dim' neu 'ddim llawer', a fedrwch chi ymrwymo i gynnal yr astudiaeth yma ac i gostio unrhyw welliannau sydd eu hangen yn llawn? Mi fentraf i ein bod ni'n sôn am swm cymharol fychan o gymharu â'r buddsoddiad sy'n cael ei fwriadu ar gyfer yr M4.
English: First Minister, yesterday's report by the British Heart Foundation underlined the links between roads policy and health outcomes. The fact that 42 per cent of people in Wales are physically inactive, leading to long-term ill health and costs to the health service, is directly related to the decline in active travel over many years. When future roads are considered, will the First Minister make sure that interventions to encourage and prioritise public transport and to build cycle design into the road infrastructure are at the heart of considerations?
Welsh: Prif Weinidog, tanlinellodd adroddiad ddoe gan Sefydliad Prydeinig y Galon y cysylltiadau rhwng polisi ffyrdd a chanlyniadau iechyd. Mae'r ffaith fod 42 y cant o bobl yng Nghymru yn gorfforol anweithgar, sy'n arwain at salwch hirdymor a chostau i'r gwasanaeth iechyd, yn gysylltiedig yn uniongyrchol â'r gostyngiad i deithio llesol dros nifer o flynyddoedd. Pan fydd ffyrdd yn cael eu hystyried yn y dyfodol, a wnaiff y Prif Weinidog wneud yn siŵr bod ymyraethau i annog a blaenoriaethu trafnidiaeth gyhoeddus ac i adeiladu cynllun beicio yn rhan o'r seilwaith ffyrdd yn ganolog i'r ystyriaethau?
English: Yes. I cannot stand here and preach from a position of strength in terms of inactivity, I'm afraid, but what I can say is that the vision that was shown on what was the M4 - what is now the A48 at Britton Ferry - in terms of the cycle route that exists over the bridge was incredibly visionary at the time. We've seen it rolled out, for example, at the Church Village bypass. When that was built, that had a cycle path running more or less alongside it, and we would expect that where new road schemes are in place that there should be an improvement in cycle routes as well, in order to provide people with a choice in terms of the way they travel, and not feel that they have to travel by car.
Welsh: Gwnaf. Ni allaf sefyll yma a phregethu o sefyllfa o gryfder o ran bod yn gorfforol anweithgar, yn anffodus, ond yr hyn y gallaf ei ddweud yw bod y weledigaeth a ddangoswyd ar yr M4 gynt - yr A48 yn Llansawel erbyn hyn - o ran y llwybr beicio sy'n bodoli dros y bont yn hynod arloesol ar y pryd. Rydym ni wedi ei weld yn cael ei gyflwyno, er enghraifft, ar ffordd osgoi Pentre'r Eglwys. Pan adeiladwyd honno, roedd yn cynnwys llwybr beicio yn rhedeg fwy neu lai ochr yn ochr â hi, a byddem yn disgwyl, lle mae cynlluniau ffyrdd newydd ar waith, y dylai fod gwelliant i lwybrau beicio hefyd, er mwyn rhoi dewis i bobl o ran y ffordd y maen nhw'n teithio, ac nid teimlo bod yn rhaid iddynt deithio mewn car.
English: Yes. We are committed to ensuring safe and sustainable paediatric care delivered on the basis of the very best available clinical evidence and advice.
Welsh: Gwnaf. Rydym ni wedi ymrwymo i sicrhau gofal pediatrig diogel a chynaliadwy a ddarperir ar sail y dystiolaeth a'r cyngor clinigol gorau sydd ar gael.
English: The First Minister will be aware of the limitations on paediatric care at Withybush hospital and I have a particularly distressing constituency case that has arisen, where a child was taken out of hours to Withybush in June 2016, in pain that was diagnosed wrongly as a urine infection, treatable by antibiotics. Next morning, the child was taken to A&E with something that was suspected to be appendicitis. The child was then rushed to Glangwili for an emergency operation for peritonitis. The same child, in January of this year, was again taken to the out-of-hours GP in Withybush with a fever. That was misdiagnosed as a virus. The child was then driven the following morning by the parents to Glangwili where the symptoms of scarlet fever were diagnosed, which was correct. I know that an individual case isn't necessarily representative of everything, but given the out-of-hours limitations on paediatric care, if there had been a paediatric specialist in Withybush at the time that the child was taken to the hospital for the initial diagnosis, it's perfectly possible, and indeed likely, that those errors might not have been made. So, can the First Minister tell us what the Government may be able to do in order to restore full 24-hour paediatric services at Withybush?
Welsh: Bydd y Prif Weinidog yn ymwybodol o'r cyfyngiadau ar ofal pediatrig yn Ysbyty Llwynhelyg ac mae gen i achos arbennig o drallodus sydd wedi codi yn fy etholaeth, pan aethpwyd â phlentyn y tu allan i oriau i Llwynhelyg ym mis Mehefin 2016, mewn poen a arweiniodd at ddiagnosis anghywir o haint wrin, y gellid ei drin gyda gwrthfiotigau. Y bore wedyn, aethpwyd â'r plentyn i'r adran damweiniau ac achosion brys gyda rhywbeth yr amheuwyd oedd yn llid y pendics. Rhuthrwyd y plentyn i Ysbyty Glangwili wedyn, i gael llawdriniaeth frys ar gyfer peritonitis. Aethpwyd â'r un plentyn, ym mis Ionawr eleni, at y meddyg teulu y tu allan i oriau yn Llwynhelyg unwaith eto, gyda thwymyn. Cafwyd camddiagnosis o hynny fel firws. Yna, gyrrwyd y plentyn gan y rhieni y bore canlynol i Ysbyty Glangwili lle cafwyd diagnosis o'r symptomau fel twymyn goch, a oedd yn gywir. Gwn nad yw achos unigol o reidrwydd yn gynrychioliadol o bopeth, ond o ystyried y cyfyngiadau y tu allan i oriau ar ofal pediatrig, pe byddai arbenigwr pediatrig wedi bod yn Llwynhelyg ar yr adeg yr aethpwyd â'r plentyn i'r ysbyty ar gyfer y diagnosis cychwynnol, mae'n hollol bosibl, ac yn debygol yn wir, na fyddai'r camgymeriadau hynny wedi cael eu gwneud. Felly, a all y Prif Weinidog ddweud wrthym beth all y Llywodraeth ei wneud er mwyn adfer gwasanaethau pediatrig 24 awr llawn yn Llwynhelyg?
English: First of all, the situation that the Member's described is a situation where I would expect the GP to make a diagnosis rather than a paediatric consultant being needed to do that. We're talking here about an infection, or scarlet fever - a GP should be able to pick up on that. You wouldn't need a consultant to diagnose that. There are changes that have taken place at Withybush - that much is true - at the paediatric ambulatory care unit. They are temporary, they're not designed to be long term, and I know that the health board is working hard to resolve the issue and to reinstate the 12-hour service as soon as possible.
Welsh: Yn gyntaf oll, mae'r sefyllfa y mae'r Aelod wedi ei disgrifio yn sefyllfa lle byddwn i'n disgwyl i'r meddyg teulu wneud diagnosis yn hytrach na bod angen meddyg pediatrig ymgynghorol i wneud hynny. Rydym ni'n sôn yma am haint, neu dwymyn goch - dylai meddyg teulu allu canfod hynny. Ni fyddai angen meddyg ymgynghorol i wneud y diagnosis hwnnw. Mae newidiadau wedi eu gwneud yn Llwynhelyg - mae cymaint â hynny'n wir - yn yr uned triniaethau dydd pediatrig. Maen nhw dros dro, ni fwriedir iddynt fod yn rhai hirdymor, a gwn fod y bwrdd iechyd yn gweithio'n galed i ddatrys y mater ac i ailgyflwyno'r gwasanaeth 12 awr cyn gynted â phosibl.